
St. Mary’s School Number 


ST. MARY’S WAYAWA TIPI KIN 
WASPANYAN ONSPEWICAKI YAPI 

St. Mary’s wayawa tipi kin he wowapi wo- 
onspe ecedari onspe-wicakiye tka nakun taku 
ota tiyata unkipi kinhan econqonpi kta unko- 
kihipi onspeunkiyapi. 

i5t. Mary’s he wayawa tipi kin heca ecedan 
sni, nakun he tiyata nnpi tiwahe tanka iyeced 
unyakonpi unhdawapi. 

Untipi kin de ed wojajapi, 'vakagegepi, qa 
nakun taku ota onspe-unkiyapi, qa hena ed 
aiyotan kin he waspanyanpi kin hee. 

Wi iyohi wicohan tokeca econqonpi. Wiein- 
yanna kin otoiyohi qa owasin tobantu wan owo- 
he tipi kin hed htaunnipi kta woeantokpani. 

Wicinyanna nom owohe tipi owicohan kin he- 
na eeonpi qa nom is aguyapi kagapi ece qa dena 
wihiyayedan zaptan ape kin hehan htani ipi, qa 
htayetu wotapi kte ein hed wawokiyapi ece. 

Aguyapi inapohye kin he wiyotanhan wota 
ayaitanpi kin hehan hpan3’^an ehdepi qa lita- 
yetu zaptan ape kin hehan aguyapi bdu icahi- 
yapi qa patino ehdepi qa hanyetu apta napo- 
hya hdepi hahanna kin hehan wicinyanna 
owohe tipi ed Manipi, qa aguyap’i kagapi kin 
hena wihiyayedan sakpe sanpa hanke kin he- 
han htani ipi ece qa hehan aguyapi kagapi 
kin hena patinzapi qa waksica ohna spanyanpi 
kte cin hena eced ohna napohya ehdepi qa he- 
han spanyanpi ece qa wiyotanhan sni aguyapi 
©was Spanyanpi yustanpi ece. 

Wicinyanna otoiyohi aguyapi ^pan akeuom 
spanyanpi kta kecan-wicakinpi. 

Nakun aguyapi skuskuya qa zizipedan kaga 
wayupikapi qa iyotan wayahota yukpanpi agu- 
yapi skuskuya oyud waite kaga wayupikapi 
qa nakun taku ota kage qa spanyan okihipi. 

Tona St. Mary’s wayawa tipi ed wotapi he- 
einhan hena aguyapi waste yutapi keyapi qa 
miye hepe qeyas St. Mary’s wicinyanna kin 
hena woyatan de yuhapi kta iyececa. 

Waonspekiye kin wanjigji tohan tiyata un- 
kipi kinhan aguyapi span owiyopeye tipi eun- 
hdepi waste keyapi. Ecin ded aguyapi unkiye 
unkagapi kin hena nina oyud waste qa tukted 
he iyececa waste wiyopeyapi ^ni keyapi. 

Josephine Bourisseau. 


Hekta waniyetu zaptan kin he ehan tokaheya 
wayawa tipi kin ded wahi qa taku tokaheya 
mitawacin en hiyu kin he woeekiye woohoda 
oni kin hee qa Wicinyanna ohan waitepi kin 
hena ee hena iyemaceca wacin qa iyeced owa- 
kihi. 

Ded wahi kin heon nina icante mawaste qa 
woawaciu wasteste ota onmaspe qa hena yuha 
detan han wahde kte qa tokata on wookiye 
bdube kta. 

Tukte ohna Wicinyanna kin hena wayawa 
tipi kin de ounkiyapi unkokihipi kin he un- 
yawastepi qa tohanyan wookiye unhapi heein- 
han hena unkohdakapi qa Wicinyanna tokto- 
keea ded upi kfca cin wicunkiyapi qa iyowicun- 
pastakapi kta qa woope qa wa’onspekiyapi kin 
hena anawicagoptanpi kte 

Tona woonip© unkihunnipi kte dn hena ni- 
na cante un waitepi. Eein iinkiy© tokaheya 
detaohan woonspe ihunni kiyapi kte ein hena 
on woyuonihan unhapi. 

Tka nakun wajawa tipi qa waonipekiyapi 
wait© wieundapi kin hena ©tanhan tokan im- 
hdapi kt® cin h© leant© uniicapi. 




OUR FIRST THREE GRADUATES 
Helen Bruguier, Katherine Clark, Sarah Wright. 


Tokin tona unkiyohakab ded unpi kte cin 
hena ii eya wayawa tipi woope tawa kin hena 
ahopej'^a uipi nin ecanmi. 

Wiconi kin en sanpa taku waste kin hena 
iyohi wacin nnnipi kin ed tokata ornaka u kte 
cin hena en Wicinyanna tona ded wayawapi 
kte cin hena sanpa wayawa tipi onajiii tawa 
kinyuicagapi nin ecanmi. Katherine Clark. 

Hekta waniyetu yamni kiu he ehan tokaheya 
wayawa tipi kin ded wahi, qa taku wanji toka- 
heya awabdeze kiu he Wicinyanna olianpi kiu 
hee, qa toked econpi kin iyecen ecaraon kin- 
haii mis eya ecadan hena iyemacece kte cin he 
sdodwakiye. Tukte ohna kasta waonspekiya- 
pi qa Wicinyanna kin hena tohanyan owakihi 
anawicawagoptan wacin. 

St. Mary’s wayawa tipi kin he CLristiau wi- 
cinyanna waste, qa waauagoptanpi hecapi kta 
onspeunkiyapi, heced tokata tohantu wan un- 
kitaoyatepi kin ed watokahan wacmyepica he- 
uncapi kta. 

Wayawa tipi kin de tukte ohna ka^ta owasin 
ed omakiye qa taku iyotan icante mawaite kin 
he tona detanhan tokaheya woonspe ihunni ki- 
yapi kte cin he wanji miye wayawa tipi nom 
etanhan wakahnige kta wookihi bduhe qa de 
wakahnige kin he icante mawaste. 

Wayawa tipi kiu ded Wicinyanna owasin 
wacin wicayepica kecauwicakinpi qa heon taku 
econqonpi kin hena owas en wowaste woiyoki- 
pi iyeunyanpi. 

Wicinyanna tona ded unyakonpi kin hena 
tukte ohna wayawa tipi kin de ounkiyapi qa 
patokata iyeunyanpi kte ein he unkitakodaku 
pi kin hena owicunkiyapi qa sanpa wieinyan- 
na ota ded wayawa iipi kta unknwapi kte. 
Wicakeya qa waanagoptauyau woope, qa wa- 
onspekiyapi kin hena anawicagoptanpi, qa wa- 
^fce wicakidapi kta iyowicunpaitakapi kta 
Tona woonspe unkihunnipi kte cin hena nina 
cante unwa^fcepi, tka nakun wayawa tipi kin 
de, qa koda wieayanpi kin hena etanhan tokan 
unhdapi kte cin he oiyoki^ice qa sanpa woon- 
spe tanka ekta unyanpi kte. 

Wicinyanna tona en nnpi kte ein hena san- 
pa St. Mary’s wayawa tipi kin on tanyan wa- 
e@onpi nin ecanmi. Helen Bruguier, 


ALMA MATER 

St. Mary’s School thy praise we sing, 
Our grateful love to thee we bring. 

Thy glory e’er shall be our pride 
While memory shall with us abide. 

We’ve toiled together ’neath thy care 
Learning our joys and griefs to" share, 
Irue will our friendships ever be 
And faithful thru our love to thee. 

St. Mary’s School, we pledge to thee 
Our prayers and toil thru years to be ; 
Tho in the future far we roam 
We’ll sing of thee our school-day home. 


' ST. MARY’S 
St. Mary’s girls are lucky 
To have a school so fine, 

With all the chance of learning 
What our minds need yours and mine. 

To have the chance of learning how 
To work and how to play, 

And to be taught by their elders 
Just now ciiey stiouia oDey. 

Manners also they are taught, 

Which everyone does need 
So that when they grow older, 

A better life they’ll lead. 


ST. MARY’S WOONSPE EN WOSKATE 
Wiyotanhan sanpa wayawa ayustanpi oha- 
kam wicincana kin oape wanji woskate yuhapi 
ecee. Taku hca on woskate econpi kin he iyo- 
kipiiciyapi, skinciyapi, wowasake qa taucan 
ziiiipi kta. late-teca codan tuwena zaniyan 
un okihi sni, heon etanhan St. Mary’s wicin- 
caua hena tate oniya waste en ohinniyan to- 
haoyan okihipica kinhan ounyanpi kte, Tate 
oniya waste en icieuwapi kin he woyazan iei- 
yahpeya anapta, iy^otan sni icupi on payazan- 
pi hena. 

Akihaniciyapi hiyupi he icunhan Mrs. Elli- 
ott woskate oecon teca wanji pazopi, wicincana 
otoiyohi woskate wanji kahnige kte, wowapi 
en eaje ko oiciwa kte qa waonsffekiya wanji 
tukte anpetu he awanyake cin qu kte, wo'^^kate 
dena yawapi ohakam wicincana kin iye tukte 
cinpi on eaje iyolipeyapi kte. Wanji tukte 
ohiye cin he skatapi kte qa unman kin hna- 
ohakam skatapi kte. Mrs. Elliott ohiyapi ema 
on wowasake cankoka ehnaka. Wieincannout 
we skata wayupika qa unman is tuwe woskate 
ota pazo kinhan. Woskate ota kin he maza- 
ska wanji. Skad wayupike kin he kaspapi 
zaptan. Skad iyokiju eyapi kin he Wicincana 
tuwe woskate wan cin ^ni esta katinyan wacin 
yeye sni en ope cin he he skaiyokipi kin ee. 
De oecon kin ohna woskate wan cinpi sni esta 
Wicincana owasin sanpa tanyan skata onspepi 
kte. 

Anpetu wakan wiyotanhan sanpa tona cinpi 
hena omani yapi kte qa waonspekiye wanji 
ohinni owieaya ecee. 

Anpetu oiiceea taukad skata okihipi ^ni kin- 
han timahed owayawa ohna oape 15 qa 30 
minutes ecen isto kagin i^iyapi, waonspekiye 
wanji econ wicakiya ©e©©. 

Tankad woikat© on ikintiyapi h@na lakohca 
© ianin heon wicincana h@na anpetu iyohi skin- 
iciyapi kte iyokipipi. Myrtle Laff®rty. 

Wi akenonpa (one year eca) kaspapi zaptan 
kajujiipi kta. 

Wi wikcemna nonpa saiipa topa (two years) 
eca mazaska wanji kajujnpi kta. 

Money Order, Mission, S. D. on opeton- 

PILAQNYAYAPI 

Kul Wicasa Makoee kin etanhan Tipi Wa- 
kan iyohi Anpao kin on $4 nais isanpa qupi. 
He Mr. Dismount wicoban tawa kin nawabon. 


WOSNA KA&A WANJI OKDAKA 

St. Mary’s Sehool eyapi kin he ehana Hope 
School eya cajeyatapi qa he Episcopal, Skain 
Okodakioiye tawapi canke he ehan hoksina qa 
wicincana tona hetanhan waonspepi qon dehan 
ota Okodakiciye Wakan kin okna wowasi econ- 
pi qa oyate kin pidawioakiyapi. Tukten con- 
vocation econpi eanahan hed widwitaya wan- 
unkiciyakapi can ehana waunyawapi qonhan 
tokenke unkounyanpi qon hena kiksuya iwo- 
unkdakapi qa mna unkiyuskinpi ece, ke^ akes 
iyounkisicapi ece, ito tonkin hed nahanbcin 
heceknana unqoupi nin unkeeinpi kes okihipi- 
ca sni kin heon iyounkisicapi ece. Bishop 
Hare teunbidapi qon, ca waonspe unki^^api qon 
owasin waua tapi hena wicaunkiksuyapi ecan 
oiyokisica. Ehan qon hena Christian wieaka- 
pi kin hecapi e waouspeunkiyapi kin dehan 
sdonunkiyapi. Tobanpi kin wicaunkioiksu- 
yapi kin on sdonunyanpi. Unkan dehan wa- 
yawa tipi kin he St. Mary’s School eciyapi kin 
he e qa wicincana ecena waonspewicakiyapi 
qa hed Mrs. Helen Elliott itancan kiyapi qa 
iseya waonspe wicakiya waste^te wicayuha qa 
okini hena i^eya Bishop Burleson wicakabni- 
ga ece naceca tka he tanyebcin sdonwaye sni 
qeyas hecetu ehantanhans okini hena i^eya 
Christian waonspekiyapi kin hecapi hece wi 
oineana ed unpi kin hena tokata Okodakiciye 
Wakan kin ed wacinyepicapi hecapi kta wica- 
kaonspepi qa nakun hecena sni tka winyan 
owotana okinihanpi kin hecapi kta qa nakun 
wowapi onspewicakiyapi kin he iyayustagya 
wowasi oecon, tiwahe oyuhe koya qa hunb 
woonspe wakantuya ihuuipi kinhan wowapi 
okage, kakokapi kin heca, qa is mazopiye a- 
wanyaka wicoban, qa is wayazanka awauyaka 
wicoban heeegce iyopte wicaye wacinpi, hece 
winyanpi qeyas hena, un tokata okinibanyan 
woimayan unpi kta. 

Tuktekten St. Mary’s School ed wai ece, 
eanahan tiyata waki kin he iyececa wowiyuskiu 
omajuna, hinhana qa btayetu kin hena oiyo. 
kipiya wicicana kin wacekiyapi ed owapa ece. 
Dowanpi kin nina oiyokipi. Ho Episcopal 
Okodakiciye kin taku cin bee cin lie denae e, 
tecapi kin hena wocekiye sdonya, Wakantanka 
kokipeya ieagapi kta canke hunkakepi kin he- 
na St Mary’s owayawa kin he ed ewacinpi 
kte qa wikoskenaka wicayuhapi kin hena ed 
yapi kta cinwicakiyapi kta iyececa. 

P. C, Brnguier. 


WOWIYUSKIN 

St. Mary’s owayawa ed ehanna woecon yu- 
hapi kin ; Omaka iyohi Hallowe’en kicicopi 
unyuhapi ecee. lyuha iteoge unkitonpi qa 
okinihan maunnipi qa woyasu yamni wicaun- 
yuhapi hena woohiye tukte iyotan owanyag- 
waste, iyotan tebike^ni, iyotan wowibake qa 
tuwe oihduze waste ka^e kin hena wicaqupi. 
Owas wouncipi icunhan wayacopi kin woyaco 
kin hdnstanpi. He ihdu!§tanpi qa woohiye 
kin wicakicupi eca hehan taku woskate unska- 
tapi qa icununkapipi eca waunoipi. Wicincala 
qa wayawa wicokiye kin onge canyukinze on- 
spepi canke hena skatapi ecee. Hehan woyu- 
te unkipamnipi qa waunyutapi qa ake waun- 
eipi ecee. 

Wopida anpetu ca hinhanna wote sni wotapi 
wakan unyuhapi owacekiye unkitawapi ed ti- 
mahed. Waunyutapi sni owas (pilgim) ka- 
bya unkihduzapi qa wasuapetizanzan yuha 
owote ti ektakiya dowan unyanpi ecee. He- 
hau wicokaheya hehauyan takunna econ sni 
unj^akunpi qa tona wacekiya yapi cinpi kin 
hena yapi ecee. Omaka iyohi owacekiye oton- 
we ed unyuhapi kin wanji ed wacekiyapi. 
Wicokaheya waunyutapi na wicokaheya sanpa 
nais btayetu ca wapazopi wanji wanyag un 
yanpi ecee, 

Christmas itokab bta 3 ^etu kin hehan maza 
skanskan zaptan sam hanke ca owacekiye ti- 
mahed wasnapetizanzan wacekij^api qa iyoha- 
kam owayawatipi itimahed waunyutapi ecee. 
Hehan wapozapi qawanjigji wohdakapi ecee tka 
de waniyetu kin tona okihipi kin hena iye tipi 
kin ekta Christmas asnikiyapi kta kihdapi qa 
tona tehand tipi kin hena ena unpi. Takuku 
ihdu^tanpi qa tuwe kin owasin kinhdapi eca 
unkis taku unqupi hena eunhdakupi ecee, He- 
han owas tiyaza dowan unyakonpi qa hanhe- 
cakaya ca owacekiye ekta unyanpi qa Wotapi 
Wakan unkikeupi ecee. Christmas anpetu ca 
takunna econqonpi sni eya ikceya waunyutapi 
ecee. Wicokaheya sampa ataya waunqupi 
unkicipazopi ecee. 

St. Valentine taanpetu ca (party) unyuhapi 
ecee, wowapi wan tuwe wicincala is wayawa- 
wicakiye caje tawapi ed owapi qa owas wowa- 
pi kin wanji nnkicupi qa tuwe caje tawa he- 
ciuhan he valentine wanji unqupi ecee. Owas 
taku woskate unskatapi qa nakun waunoipi. 
Hehan woyute unkipamnipi qa wouuyutapi 
ecee. Ake cistiyenna wauucipi qa hehan val- 
entines pamnipi ecee. 

Easter anpetu ca wotesni Wotapi Wakan iyu- 
ha uukikikcupi eca qa hehan wounyntapi. He- 
han wowasi unkihdustanpi eca owas witka na- 
bmapi unkodepi qa oiyokipi unyuhapi. He- 
han hinhanna wocekiye unyanpi qa wicokahe- 
ya wounyutapi qa ake mazaskanskan topa 
sam hanke ca wocekiye unyanpi qa mazaska 
cistinna ohnake unhdayapi ecee. 

Wayawa ayustanpi ca wapazopi qa wapazo- 
pi woskate unyuhapi ecee. Wicincala iyohi 
unma opa ecee. Omaka iyohi woohiye wan tu- 
we (grade) wakantuya icu qa wiota ed wakan- 
tuya unkin he wayawa kicicajujupi kin he icu 
qa nakun napsiobli St. Mary’s apuspe akan 
owapi kin he icu, Unma kin he i§ tuwe iyo- 
tan yuwastepi kin he e qa he i^ Bishop woohi- 
ye tawa kin he icu qa he Wowapi Wakan kin 
hee. Behan wicincala wayawapi isahdogan ihu- 
niye kin hena wowapi ikicupi. De omaka kin 
wicincala tokaheya woonspe ihunikiyapi kte 
cin on otokahe woecon kin econpi kte. 

May Whipple. 


ST. MARY’S WAYAWA TIPI 

Wicinyanna tona wayawa tipi kin ded unpi 
kin hena uina tanyan awan wicayakapi, iyotan 
tohan wayazankapi eca. Tohinni eqes wicin- 
yauna wan awicakehan ninab wayazanka heca. 

Anpetu otoiyohi tankad oniya teea icupi. qa 
taucaii wasag-iciyapi, qa we yuskanskanpi kin 
hena on tancan wasagya qa zaniyan unpi. 

St. Mary’s wayawa tipi kin he waouspekiya 
wasteste wicayuhe, qa hena ohinni tukte ohna 
kasta wicinyanna kin owicakiyapi kta wiyeya 
unpi qa hena on eciyatanhan sanpa tanyan 
waonspepi kta wookihi heca. 

Wicinyanna kin hena otakiya owicakiye pi- 
ca yuke, qa tona aiyotan kin he wayawa tipi 
ed oitancanpi kin hena eepi qa woope kin hena 


anagoptanpi qa eced econpi kte cin hena qa 
i yotan Christ iyeced nipi kte cin hee. 

Tokaheya wayawa wahi kin he ehan taku 
wanji iyotan on woiyutan-maye kin he wiein- 
yanna kin nina olian wastepi qa way uonihan- 
pi hena ee qa mis eya iyeced waun wacin qa 
wayawa tipi kin de ed woonspe wankantuya 
ihunni-wakiye kta wakabnige kin he on mici- 
ba sni. St. Mary’s wayawa tipi onajin tawa 
kin he sanpa pawankan ayapi kta hecinhan 
woonspe tona Wicinyanna econ wicaiSipi kin 
bena eced econpi kinhan sanpa wawiyokihi kte. 

Tokata tohantu wan hekta waweksuye kta 
hecinhan, mi^ eya St. Mary’s hed wayawa wa- 
un qon ecanmi kta qa wawiyokihi tawa kin 
hena on wowitan bduhe kta. Sarah Wright. 


St. Mary’s owayawa ed waonspewicawaki- 
ye qon hehantan wana waniyetu nonpa tka to- 
iiinna awetkujin kte sni. Na tohand wankau 
wayawapi. College eciyapi etanhan mikdustan 
kinhan ake ed waku nin ecanmi. 

Dehand woonspe wakuwa kin he St. Mary’s 
kage hca. Na miye misnaua sni tka DaKota 
wicincana ota is eya St. Mary’s ed taku onspe- 
pi qon sanpaya oyapi. Ecin owayawa wan to- 
keca e sdodunyanpi. Wicincana kin iyuha ti- 
wahe wanji tanka se ounyanpi. Heon oiyu- 
skinyan unpi kin tnwa tankatanhan ed hi ean 
wancag abdeza. Wowapi etanhan ecena wa- 
onspepi §ni tka wakagegepi naiS wobanpi ko 
onspepi De on St. Mary’s wicincana kin 
ota tiwahe wasteste ehdepi. 

Hehand nakun owayawa wan oitancan wi- 
cakagin kte bcin kin heca. Dakota unqonpi 
kin ekna oitancan wieauneinpi iyotanbein wi- 
eincana na winyan kin ekna. Wicincana kin 
dena taku onspepi kin tiyata hipi ean, tiwahe 
tawapi na tuwe kesa on owicakiyapi kta iyeee- 
ca. Tka owayawa wan i^naiia itancan wiea- 
kaga okihi^ni. Atkuku na hunku yaunpi kin 
de ed iyotanbein nicincapi kin owieayakiyapi 
oyakibipi. Tohand taku waste wanji econpi 
cinpi can iyowicayapastakapi kin heced ecena 
tanyan econ okihipi. Woiyopastake cinpi na 
woonspe yuhapi kta iyececa. Ecin ounye wan 
nina tokeea ed unqonpi. Ounye wan tate kin 
heced obanka. He on ota Christians heon- 
capi unkeyapi tka wocekiye kin obankoya eun- 
ktonjapi ynkan. St. Mary’s ed de on woonspe 
nakun wicakiyapi. Okodakiciye onnye kin he 
okna. Tka tiyata iyowicayapastakapi !§ui kin- 
han obankoya ektonjapi kta. 

Ehake taku wanji epa wacin na he de e. 
Wicincana sanb ota owayawa kin de ed upi ni 
'ecanmi. Ecin St. Mary’s owayawa kin taku 
Dakota wicincana yuhapi kta iyececa kin wica- 
qu kecanmi. Evelyn Lambert. 

A former pupil and one year a teacher of 
St. Mary’s. 


Mission, S. D., May 30, 1930. 

Dear Anpao Kin : Anpetu kin le el ito taku 
wanjila otaninpi unciupi. Trinity Chapel el 
wicasa okinihan unkitawapi, na nakun akicita 
wioabea heca wan, maka wiconi na oinyanke 
tawa kin ihimikiya. Na eya otebika tuka ake 
woiyokipi heca kin ovakpiea, canke wicasa o- 
yakpica, canke wicasa oyasin nahonpi na en 
ewacinpi waste. 

Mr. James Clairmont he May 25, 1930, he- 
han ta. Waniyetu 71 henakeea, na tawicii, 
cinea na takuwicaye kin ehpeya iwicayeya un- 
ma wiconi kin heciya.. Unkan tona Anpao kin 
i.yaeupi kin wocekiye on tiwahe tawa wicayek- 
suyapi nin. 

Wicasa kin le tiwahe tawa wocekiye awica- 
yuha heca, na tohan Skain ope kin "hetanhan 
owacekiye kin le sutaya yus najin heca. Na 
ecel wiconi tawa kin ikihunni. U. 8. ilmknya 
akicita waste heca na heon wowapi waste o-lu- 
ha. 

Ho Wakantanka etkiya waciiiunyanpi kte 
cin heceela ye lo, unkitakuyepi kin, ca tuwe 
he ogna mani kinhan wiconi waste ohiiciye 
kta. Ho mitakuyepi oyasin cante onsika *uu- 
kitawapi kin on napeunniyuzapi ye lo. 

Nitaknyepi he unkiyepi. 

Trinity B. C. U. 


Juue, 1930 

Flandreau, So. Dak., April 25, 1930. 

Mrs. Ida Wells, Cekiyewin, Santee Agency, 
Neb. etanhan April 23, 1930 b© ehan habanna 
©ciyatan wi hiyayedan nonpa opa hehan ta 
winyan kin de tehan wayazanka. Waniyetn 
wikeemna sakowin sanpa yaroni Redwood 
Palls, Minn., Causayapi ekta tonpi qa omaka 
1872 he ehan Santee Agency. Neb ekta Bish- 
op Clarkson wicayusutapi ecawioakicun en opa. 

Hehan Jan. 15, 1877 he ehan Santee Agency, 
Neb. ekta Miss Ida Chapman qa Mr, Samuel 
Wells, Wasa kici wakaiikiciynzapi, Rev. Sam- 
uel D. Hinman. wicaiiiciyustan. 

Hehan omaka 1892 he ehan Rosebud Reser- 
vation, S. Dak. ekta Mr. qa Mrs. Samuel 
Wells wotanin waste on htani ipi, he ehan 
Bishop Hare he ye.wicasi qa waniyetu akesak- 
pe heciya unpi. qa Rosebud, S. D. eu unpi 
qon he ehan Rosebud Reservation imahen 
Corn Creek en waniyetu nom yukanpi. Mr. 
qa Mrs. Samuel Wells siceca akewanji wica- 
yuhapi qa takojakpaku sakowinpi. 

Dehan Mrs. Ida Wells einca wanji Stephen 
Wells qa cunwintku wanji Mrs. Sophia Wes- 
ton, qa tankaku horn Mrs. Emma Stoneboy, 
Mrs. Jane James, qa sunkaku nom John T. 
Chapman qa Samuel Chapman Tacanhpihota, 
qa iye hinhnaku Mr. Samuel Wells, hena eh- 
peya iwicayaya. Mrs. Ida Wells wayazanka 
icunhan St. Mary Mission okodakieiye kin ni- 
na onsidapi qa ohinni okiyapi ko nakun kos- 
ka yamni maka kicicapi, Ephraim Taylor 
Theodore Taylor qa Nathan Taylor, hena eepi. 
Dakota Episcopal tipi wakan unkitawapi en 
yuonihan ehnakapi qa hehan wicahapi ekta 
ayapi. 

Rev. John Flockhart wicahapi woecon he- 
na econ he icunhan Rev. Levi Rouillard he 
itehan un qa Mr. Flockhart he econsipi. 

J, C. Taylor. 


SANTEE 

Hekta Jan. 20, 1930 anpetu kin he Mr. John 
Ross tonaka den wicaoehpi, ohniya wiconi he 
etanhan mahpiya wiconi he ciyan iyaye Jan. 
22, Blessed Redeemer en wicahapi en aipi de 
ohiniyan Wakantanka cn woyaotanin unkeya- 
pi he dee. He he he eyapi wanji ake en unhi- 
pi he Mr. John Ross, den ahake kici den tipi 
wakan denkici unhipi onkan wowapi wakan en 
deeen Jesus eye woniya tona wicohau codan 
hena wana ta tka woniya tona wicohan econ 
hena Wakantanka en ohinniyauipi kta eye «in 
de itokiyan ihduha he ito awauneinpi Mr. 
Ross decen wicohan yuhe cin he owasin sdon- 
yapi ohinniya tipi en i qa ho tawa kin tohinni 
Wakantanka ipidan snitka eyasi ohinni tuwe 
hotanni dowanpi he wanji ee Mr, Ross ee qa 
woayupte yawapi he en hotanni ecee qa St. An- 
drew omniciye en woiyaksape eye iyokipi ecee 
qa tohan convocation wan en i eca tuwe wo- 
hdake ecee qon he Mr Ross ee tka iye woniya 
wicohan econ kin he ohiniyan ihduhe e wowi- 
csake heeen dehan Wakantanka en wiyuskin e. 
flecen wicaundapi qa heeentu. He on dehan 
ginca qa, wotakuye tawa hena cante sicapi qa 
ankiyepi nakun cante unsicapi maka akan in 
an ohinniyan iye tipi wakan en un qa woniya 
sawa wakantanka qu qon he iyecen anagoptan 
/uhe cin he ake tuwe wan iyececa e iyecen na- 
ji kta he he on he he he unkeyapi qon he. 
De iyehan Rev. Amos Ross nina osni qa ean- 
ku otehika esta en he Mr. John Ross maka a- 
ken waniyetu 68, ni un qa odowan 150 he on 
dowanpi cin qa iyecen on undowanpi Mr. J. 
Ross eiuca winyan nupa qa wiea yamni ni un- 
pi hecen ito woniya wicohan codan qa woniya 
wiechan econ hena awacinpi kte i kipi hecen 
awacinpi hecen mitaknyepi de tuwe iwowahda- 
ke cin de nina tanyan sdonyayapi e keeamni. 
H© Rev. Amos Ross sunkaku. He tona de da- 
wapi ito awacin po woniya he tokiyatan ida 
ye pica qon he Mr. John Ross tanyan unkipa- 
zopi qon he he ee. Wakantanka wacinyapi he 
tuwepi kta he. T. R, 

Nakun Isanyati makoce etanhan wicasta 
nonpa ^pi. Henry Westman, he Helper tu- 
ka qon, nakun Sam Hawley. Nopin Holy 
Faith etanhan. 


Nitakoda Anpao yuha he. Cinyakiy© ein- 
han watekste. 

Omaka wanji kinhau kaspapi zaptan. 


SI81TONWAN WOTANIN 

Deciya okahmim en unqonpi kin etanhan 
Mr. George Horn, March 28, heehan te, qa 
March 30 anpetu en St. John the Baptist Tipi 
Wakan ohna Tapi Wicahapi Woecon Kin he 
econpi. Iye Mr Horn, omaka 49 henakeoa, 
qa tawicu, oinca wica winyan hena yamni eh- 
peyaiwicayaye. Presbyterian Okodakieiye eci- 
yatanhan Okodakieiye Wakan unkitawapi kin 
en ahiopa, qa ed womnaye hena ohinni tanyan 
econ ecee. Nakun omaka 1921 qa 1925 hehan- 
yan Dr. Ashley, ihukuya Wawokiya (Helper) 
wicohan kin he ohna htani. Mahtipi (Far- 
mer) wicohan he nakun ed mniheca kin on to- 
han liapi kta Tipi Wakan ekta ahipi qonhan 
Wasieun tona ob icikiyedan ti wieota hipi, qa 
Tipi Wakan Oyanke topa kin owasin etanhan 
ongege, qa Wacekiya Wicasta ataya qa Wos- 
na-Kaga napin koya oksantanhan wokicanpte 
qa woyuonihan iyahna hdohipi. 

Rev. J. B. Clark, Wasieun iapi ohna wowa- 
hokonkiye eye. “Mr. Horn, has passed ou^ 
from the Lent of this life into the Easter of 
a larger life”. Qa Mr. Quincy Plume, be to- 
ken Mr. Horu, toni kin on taku sdonye kin 
hena ptenyedan iwohdake. 

Hehan Tipi Wakan kin etanhan Wicahapi 
makoce kin ektakiya Catechists qa Helper un- 
pi kin hena Heyake Wakan (Vestments) ki- 
eun Mr. Horn, akiyuha hdoyapi qa tukteu 
wanke kte cin ed aipi, qa heciya tankan woe- 
eon kin hena Rev. C. C. Rouillard, econ. 

Nakun St. Mary’s Oyanke en April 27, wi- 
yotanhan sanpa heehan Rev. Victor Renville, 
iteowapi wan Tipi Wakan kin mahed otkeya- 
pi, qa ed wokiksuye owacekiye wan econpi. 
Tawicu kin en un, hetanhan May 6 hehan i 
qonhan ohankoya wiconte akipa qa May 9 an- 
petu he ohna St, Mary’s Oyanke en liapi, Rev. 
J. B. Clark, woecon kin de econ. Nakun Si- 
ceca qa wikoska, qa wica koya sakowin Omaka 
teca itahedan wieunhapi. 

Hehan miye iyatayedan Maich 11 heehan 
micincana hakakta kin makita qa toka deeen 
wawakipa kin on wt>iyokisica tkeya arnahdas- 
kica, esta taku wanji on wasagmiciye kin he 
dee. Lent omaka icunhan taku tona wasteun- 
dakapi kin etanhan itokan unkiyayapi kin he- 
ceedan kte sni, tka taku patokan eunhnakapi 
kin tohe kin ostan taku niun kta iyececa wan 
ji ehnake-unmpi qon he miye cinka ecamon 
owakihisni kin on Wakantanka omakiye qa 
dehan woyuha wan tokiya sanpa tokan ayepi- 
ca^ni ed mieiyanka, qa Iye woawanyake tawa 
ed ikikeu kin awicakehau wicaundapi kin on 
canteunsicapi kin isakim wopida unyuhapi. 
Hecen tona de dawapi kin Lent omaka kin he 
is eya cante yuke qa he (2 Pefer 3: 18), “ Wo- 
waste kin en, qa nakun Itancan unyanpi Wa- 
nikiya Jesus Christ sdonyapi kin en icaga 
po” ; eya onspeuukiyapi kin hee ohinniyan ye- 
ksuyapi kta iwacinciyapi. 

Rev. qa Mrs. John B. Clark, cekpa wica 
yuhapi, napin wicinyanna hecapi qa ehaes to- 
ken caje wicaqupi kta tanin sni. 

Tona deciya ahiwacannipi kin hena woceki- 
pe nitawapi ed unyeksuyapi kta uncinpi, qa 
ake omniciye wanjikji ed wanunkiciyakapi kta 
woape unyuhapi. Cyril C. Pouillard, 

Yuotanin. 


ST. JULIA’S CHURCH 

Porcupine, So I>ak. , 
April 24, 1930. 

Memorial gifts for the Anpao. $4.50 quota 


for each Chapel. Date of 

NAME Death 

Titus Philemon Locke Feb. 21, 1927 

Julia Comes Killing Mar. 17, 1916 

Bertha Marie Council Feb. 14, 1927 

Betsy Yellow Bull April 6, 1930 

Jesse Little Crow Dec. 20, 1926 

Bessie Runs On Edge April 17, 1929 

John Woods Jan. 30, 1930 

Susie Cedar Mar. 2, 1929 


The above listed names were members of 
the Episcopal Church and have as the dates 
indicate departed to the great beyond. Their 
donations are being made in their behalves by 
their snrviving relatives toward the good work 
of the Anpao. 


Anpao duha he! Duhe kte iyececa 


LOWER BRULE 

Washington qa Lewis Wieoicage tawapi etan 
Lakota Wicalieala wan ta. 

John Lewis DeSmet Okaza eciyapi qon he 
Meriweather Lewis Washington tanhansi yaci 
qon he etan icaga. 

John Lewis DeSmet waniyetu 90 na he wi- 
casa waite na Fort Hale oyanke etanhan mas- 
tin oyanke Chamberlain makatipi etanhan wa- 
ziyata hetu. Cunwintku Mrs. Philip Carpen- 
ter ti kin el ta March 20, 1930. 

DeSmet he Meriweather Lewis tuukansinaye 
hca keyapi qa hena tokaheya mnisose opaya 
hipi cion hena eepi Lewis qa Clark eyapi qon 
qa he Washington tanhanM yakeyapi. 

John DeSmet, Port Pierre Wakpa sica el 
tonpi Oct. 1840 omaka qonhan qa wiconi tawa 
kin ataya So. Dak. makobaspe ed un. Ate ye 
cin Joseph DeSmet qahunku kin Annie eciya- 
pi Wieoicage Cajepi kin he Lewis ee tka 'to- 
kiyatan De Smet ica kin he Wicasa Wakan 
Father DeSmet eciyapi qon he caje yuha qa he 
atkuku kola ye na kin on. 

John DeSmet okaspe wanji waMcun heea 
tka lakota iapi eceela onspe na he ohini Wasi- 
cu kin kola vyicaya tokaheya wasieun ahi qon 
heehan Wasicu ob wookiye kaga wicasa heea 
Lakota sunka wicaye cin tohan wasicn ob ki- 
cizapi kta iapi eca anawieapta ecee na ot) woo- 
kiye na kolakieiya unpi kta cin ecee. Wasiou 
toka ahi qon hena ob. 

John he maka izita White River el omaka 
Ota masopeye gle. Na iyohakab kul wicasa 
kin Oaeoma el owakpamni kin he con hel un- 
pi qonhan Pte awauyanka wowasi qupi Ton- 
kansinayapi etanhan 1881 omaka qonhan tawi- 
Guton Henrietta Beman Cheyenne etanhan he 
yuza. Na cinca napeinwanka tka zaptan ^pi 
wakanheja ehanni tapi. Na nipi kin lena eepi 
Mrs. Philip Carpenter, Mrs. Harry Thompson, 
Mr. Moses DeSmet Port Hale el tipi na Mrs. 
Philip La Roche La Roche, S. D. ekta ti. 

Owanka yujajapi Anpetu Mar. 22, okna St. 
Alban tipi wakan el hapi Rev. J. A. Klein 
Wicahapi ecakicon na he econhan Rev. L. C. 
Walker el on na lila cante sice. 

Tona Mr. DeSmet slohapi kin lila icante si- 
capi na heyapi Tonkin wicasa lececa otapiyun- 
kans maka unkitawapi qon lila waste tka eya- 
pi. Wanagoptanpi na wookiye cinpi ca bli- 
heeapi yukans lila waste kta, lakotapi na wa- 
sienpi koya el. 

Ho Wicasa kin le etan icagapi kin lila 
Christian Waste hecapi kulwicasa oyate el na 
wicasa tanka ungnunipi kin on icante unsica- 
pi. Tka akes omaka ota ni kin on eyas hece- 
tu Wakantanka tawacin kin hee waste Anpao 
Kin lawapi ito wocekiye wanji on wieakiksuyu- 
pi ye* W. H. Zephier. 

OLOWAN WAN 

Lord speak to me that I may speak. 

New Hymnal NO. 502 

1 Itancan womakiyaka ye, 

Hecel mis ho matanin kta, 

Oyale kin iyece hei, 

Nuni wan owale kta oe. 

2 Itancan yus amayan ye, 
lyecel yus awicamni kta, 

Itancan womayaqu kin, 

Manna mis wicawaqu kta. 

3 Nawajin wasakmayan ye, 

Niye kin on wamasakin kta, 
Wokikcanpte nape kin on, 

Woskiske kin bln asni kta, 

4 Itancan onspemakiya, 

Wowaste hena owas, 

Nakun wicoiye kin ko, 

Hecel wawiyohi kta ce. 

5 Woasnikiye wan wan, 

Awacinpi kta oknayan, 

Wicoiye mayaqu kin, 

Onsikapi icupi kta. 

6 Wowaste, wowitan kin ko, 

Hena owasin nitawa, 

Blutanin na oblakin kta, 

Itancan onsimala ye. 

7 Itancan econ mayasi, 

Niye, tohanl. na tuktetu, 

Wanciyake ^ni kin hehan, 

Wowitan kin nitawa ee.— -A men. 

CORN CREEK MISSION 
Mediator Church 

Anpao kin mitakola ake iyuskinya wala ota- 
nincisi ktelo. Yunkan lei oyanke Corn Creek 
woawanyanke on kin Rev. Dallas Shaw field 
tawa kin tokel on ki^ naonjinpi kin nayahon- 
pi ktelo Yunkan Mediator oyate kin lila on- 
eonalapi isa taku ke§a on onblihecapi iia iyo- 
tan okola kin ciye wakan kin el iyotanblihe 
capi tokaheya omniciye oitancan pi kin he le- 
na eepi 1930, on teeaya wowasi kin ewieaklepi 
wica kin lena eepi: 1. William Gay, 2. Wall- 
ace Henry, 3. Levi Red Owl, 4. Jefferson 
Strieks Plenty, 5. William Brown Thunder 
]ena wicapi eciyatanhan oitancaupi kin eepi. 

Hehanl win 3 mnpi eciyatanhan lena oitaucan- 
pi kin lena eepi: 1. Nancy Gay, 2. Jesse A- 
merican Horse, 3. Julia Stricks Plenty, 4. Sa- 
die Red Owl, 5. Jennie Yellow Thunder, 
6. Sells Annie Henry. 

Hehanl Tecapi omniciye pi kin Daughter of 
King eya caje iklatapi kin lena oitancaopi : 
1. Ellen Red Eyes, 2. Lucy Red Eyes, 3. Daisy 
Gay, 4. Susie Red Eyes, 5. Maxine Doris 
Knife. Ataya opapi kin 24 henakecapi Y. P. 
S. L. lei onpi kin hehanl wakiya omniciye 
etanhan oaletkapi kin lena epi tokaheya wo- 
wakan woonspe kin, Jacob White Eyes, Yewi- 
casipi on, William Gay ake mazaska on wo- 
wanyanke William Gay winyan omnicij’^e oi- 
tancan kin Lizzie Henry, Christian social ser- 
vice kin he Mr. qa Mrs. Henry Redowl lena 
Mission Council Department etanhan oaletka 
pi kin epi hehanl. 

Bishop’s Crusade on committee pi ki kin 
lena he epi tokaheya : Daniel Red Eyes, cate- 
chist, he wanji e na Jacob White Eyes, Wm. 
Gay, Wallace Henry, Thomas Henry, Elmore 
Red Eyes, Lizzie Henry, Jullie Stricks Plenty, 
Susie White Eyes, lena Bishop’s Crusade on 
committee pi na hehanl okolakiciye tiwahe he 
kin tiwahe 30 wahecetupi ho eya eya lena 
Christ tawowasi kin he lena epi na leca la he 
kta Feb. 27 kin el wica winyan ko mniciyapi 
na leeel waklustanpi ito lent le opta wowaci 
eciyatanhan lei oyate onqunpi kin el wowaci 
kin he econqunpi kte ^ni eyapi na he kta otan 
unpi eya okicize waSte econpi naeyalehantu 
kin wocekiye wicasa pi kin eciyatanhan wico- 
han tawapi kin ohantuhca lila otehiya wowa- 
§i econqunpi kin eciyatanhan tukte oyate wan 
leeel waawacin pi can he lila mi§ ican t« man. 
waste insni kalis hena oon kin yapi kin on 
wopila heca blawa na tuktaktal hena on woee- 
kiye epa can wica weksuye na wocekiye ewica 
weciye wica wala kin eciyatanhan on ecin he 
on keyapi kta iyeceea tona Christian wacinye- 
pica heca on najinpi kin hena awicakehan oki- 
hi hica sni yan Christ wacinyanpi on waiklu- 
sua yan n j on pi on he na waonspekiya 8n kin 
tawapi kin epi na hena Christ etauhanpi hecel 
wica on lapi eya lei ecela he wake sni tka 
owan ca ya Niobrara imanhel wocekiye^oyauke 
hiyeye kin ecel he wake na hehanl onkis lei 
mediator oyate onqunpi kin. Woitoiyohi wo^ 
tapi wakan on kin cupi Rev. Dallas Shaw ohi- i 
onqupi hekta March 23, 1930 ostan ake ohion- 
qupi 23 icupi na waeekiye ahikin 41 hena keca 
pi na he el wowahokonkiye onahon waste on 
woon kiyakapi na hekta lent ^ni han lelanl le 
omanka Lent hiyu kte cin lei woawacin wanji 
onqupi na he Lent opta awaein yan on wowasi 
econqunpi kta ca wowapi wakan oekde wanji 
onqupi heeel he oowa tan kinyan yan en tipi 
wakan el catku el owaon kin kdepi na he pta- 
ya ina on yawapi n» he woawacin heca on awa 
on kin ein cinpi na he le e St. Luke 15 : 18-19 
hee na he lehanl omanka el Lent iman hel on- 
qunpi he el he woawacin hca cin on ablihe on 
kin eiya pi na eya on kin kipi hi ^ni seceesa 
he on owacekiye otakiya awa on cinpi na bli- 
he he ciya pi ptaya lent waceon kin yapi na- 
kon tiikceya ekta tuwa hipi wanji kji el oiyo- 
kin hiya waceon kiyapi wicotasna waceon kin 
yapi na he woable ze wanji nakun he lee Rev. 
D. Shaw field tawa kin el St. Andrew chapter 
wanji on kin Rev. Joseph Marshall Memorial 
Chapter No. 2508 St. Andrew conala onqunpi 
kin he el Director Jacob Whit© Eyes hee he 
kin @io lei wowaii ecamin hectl he iye woi^i- 
coni© tawa eciya tanhan on tanyan oman kiya 
skan kin on kapos y©la nom isi ecamon ecin 


heeel woiciconze on kin cunyan kapi kin ©n 
akin ptan okiciya on skanpi kin on tuktaktal 
waeekiye ahi kin wicaia na winyan wakanheja 
ko wikeemna iakpe wahe cetu yasna waceon 
kin yapi, ho nakon oonkin yapi wanji kin he 
le e Mediator Church le el church warden kin 
he le e Leon Gay na church Secretary kin he 
Wallace Henry lena koskaiaka ciqala hecapi 
esa lila blihecapi on wacekiyapi kte cin yu oi- 
yokipi ya okal ya yuwin\y eyapi canke lila pila 
on kin yapi on tewieon hiiapi hehal St. An- 
drew wocekiye tawa kin he ohinni on wica 
weksuye unpetu wakan otoiyohi hecel nis tona 
ciye on unyanpi kin on kin ksuyapo. Nita- 
kuye hi wanji, Daniel Red Eyes. 

Kyle, S. Dak. 


Philippine wotanin kin 

Hekta November wi kin he ehan Bishop 
Mosher. Sagada ed qa ayanke iakab hiyeye 
kin hena eeed iyaza omani. Qa ed wicayu- 
sutapi econ. Sagada en 52. Suvo en 45. 
Tanulong en 100. Bagnen ^n 96. Bila en 73, 
qa Besao en 18 henakeca wicayusutapi ecawi- 
eakicon. 

Suyo oyanke en omaka opta 200 henakeca 
wicayusutapi econpi. De ayanke en tipi Wa- 
kan, qa is tipi wanice. Wocekiye qa wnon- 
jgPewieaiyapi oecon kin hena manga can wan 


ohdateya econpi ece. 

Bila ed otonw© oitancaopi kin hena waya- 
wa tipi qa waonspekiya ko cinpi. Tuw© okihi 
qa waniyetu yamni qais topa eced woyusote 
kte cin hena kajuju kinhan heced ecedan owi- 
cokiye-pioa. Bishop he on mazaska takudan 
yuhe ini, tka eqe§ taku on wookiye cinpi kin 
he waite. De oyanke en wicasta Wakan kin 
kitanna sanpa ota icah ayapi kin on wicajusu- 
tapi opapi kte cin Sjanpa tanyan onspewieaki- 
yapi, qa wicayuwiyeyapi. Nakun oyate kin 
ekta tanyan nangipi kin on Awanwicayakapi, 
qa nakun iye oyate etanhan Christian wicaita- 
pi kin hena taniyataya wicohan econ wicaki- 
yapi, qa he wowawokiye tanka heca. 

He ekta oton we cistina wan aikatuyedan 
wayawa tipi wanji yuhapi kta iyececa kidaka- 
pi, heon wosna kaga awanyanke kin qaii ma- 
ka itancan kin wicakidapi sni, tka iye iyata- 
yedan wanji kagapi, qa nakun waonspekiye 
kin he iye kicicajujupi, qa waonspekiye wan 
cinpi, qa yuhapi kin he hok^ipa wan owoce- 
kiye o wayawa wanji etanhan. Qa Christmas 
wowacinye kin ohna onspewicakiye oyate kin 
onspepi kta cinpi kin on oyae en wicasla itan- 
can kin wanji Rev. Lee Rose. Sagada en hi 
qa otonwe tawa kin ekta uqa otaya miniawica 
kastan si. Anpetu wakan oko otoiyohi waon- 
spekiye kin sicesa etanhan m iniawicakastanpi 
Awieahi ece. 




Woonspe No. 5 


Okodakiciyc Wakan Otokaheya Kin 


CHD-5 


" 4 - oun tokeca kin on wounyakapi qon de ekta Jesus Iye wookiye qa wowa- 

stedake henaos on wowasi hi. Roma oyate okicize woohiye en wasakapi on wahanicidapi qon 
hewicakiye: “Wicasta wan tokaheya nn kte cin kinhan, he unmapi kin owasin wowidagyapi 
r/wr- 9-35). Helenes (Greek) wicoksape ohodapi ojupidan qon hena hewicakiye 

Wicoicage kin de en taku woksape kiii he Wakantanka witkotkoke daka” (1. Cor, 3: 19) 

iy®^^icecapisni kinhan mahpiya wokiconze km wandakapi oyakihipi kte 
sni (St. Matt. 18: 3). Juda kin woohoda tawapi on wahanicidapi qa unmapi qon owasin 
etanhan icunonpa un wacinpi qon hewicakiye : “ Wicasta owasin sunkawicayayapi”. Ataya 
decen ewicakiye: “Miyahua u po,” qa Iye taeanku kin “Wicapahu” (Calvary) ekta iyahde. 
eC)©ca naka tonanaliin Christ waonspekiye cin aktapi kta tawatenyapi. 

Christ omaka yaWapi 6 B, C. ikiyedan heehan tonpi. (Dehan Christ tonpi qon iyohakam 
omaka yawa aupi qon tuwepi qeya token omaka yawapi kta akihnakapi qon hena eepi ca 
omaka sakpe ikiyedan hdusnapi). Caosar Augustus Roma otonwe en wicastayatapi yanke, qa 
Herod Tanka kin Juda makoce qon en wicastayatapi yuhaui. Christ Etanhan Christian 
Okodakiciye Wakan Wooyake kin Otokaheya Hiyu. 

De en Christ toni toketu kin oyakapi onajin heca ^ni. Token Christ toni kin on maka 
akan woyaguyapi eciyatanhan wicasta uumapi qon iwieatokeca qa nakun sanpa itokecapi kte 
cin hena unkamdezapi kte iyececa. Waniyetu wikeemna yamni sam j’amni ikiyedan maka 
kin de akand oyate wicopeya Christ niun, qa omaka yawapi 26 qaiS 27 A. D, he unma ohna 
canicipawega kin akand te. 

He omaka qonhan Pentecost Anpetu qon iyohakam Christ ihakam unpi Okodakiciye 
(Christianity) kin owancaya ynomdecapi, Woniya Wakan kin tohan hukuya en wicahi qonhan 
Okodakiciye Wak^n opapi kin wawahokonkiyapi wowasake qa wowaditake wicaqupi. Otoka- 
heya qon ekta Jerusalem otonwe kin en eceedan wawahokonkiyapi. Ecin Juda tona wowa- 
cinye yuhapi qon hena anpetu tankinkinyan on woeeon kta eca, tona okihipi qon hena Jeru- 
salem ekta hdihunipi kta ecewaktapi kin heon, qa wahosiye kin Jerusalem hen yakonpi, qa 
tona hecen icimani hdipi kin hena wowicakiyakapi ece. De eceedan woyakapi esta enankiya 
tanhan aku kin on iye omanipi kinhan tona iyowicahipi kte cin kapeya iyowicahipi. Tohan- 
yan decen skanpi hecinhan tinsadan oyakapi sni, tuka de iyohakm otohantu wan Jerusalem 
en Juda unpi kin Wahosiyepi kin tanyan woonspe tawapi kin iyopte kin wanyakapi kin heon- 
winawizapi qa ahitawieakpepi. Onhanketa wicota ihdacanzepi kin on Okodakiciye Wakan kin 
en Diakon sakowinpi etanhan wanji Stephen eciyapi kin he ktepi, qa hecen de Jerusalem entu 
qa ihuksan makoce wanke cin en Christian yakonpi kin ataya sicaya wicakuwapi kta §ina ko- 
zapi wan heca, 

Heon etanhan Christian ota Jerusalem etanhan tokan iyayapi qa otonwe qa makoce tok- 
tokeca ektakta, iyayapi, tukten ipi kasta Christ on wawahokonkiyapi. Otokaheya kin ekta 
Juda oyate kin ecedan wahokonwieakiyapi, tuka iyohakam otohantu wan St. Peter wowanya- 
ke eciyatanhan Caesarea ekta ikcewicasta qeya Wotanin Waste owicakiyake unkokiyakapi • 
qa tohan Wakantanka wicasta kin Woniya Wakan wicaqu St. Peter Baptisma Wakan wica- 
qu. De Ikcewicasta ehna Okodakiciye Wakan kin wicolian tanka econ kte cin oahiyu qon 
hee. De owicohan kin en St. Paul ihucanyan yuha htani. 

St. Paul, Juda wanji wanKantuya waouspe qa Wakantanka cekiya wicasta heca, otoka- 
heya ekta Saul ecjyapi wan Okodakiciye Wakan kipajin qa St. Stephen ktepi qon en owicaki- 
ye qon hee. Iwanyakapi kinhan Okodakiciye Wakan sicaya kuwapi qon en oitancan qon he 
Saul seececa. Tuka Christ wowanyake wan eciyatanhan yuhomnipi hecen Ohanyanpi wo- 
wapi wico. 9 en unkokiyakapi. De iyohakam waniyetu tonakeca hehand Antioch otonwe 
kin en Barnabas Saul kici htani. Hen tanyan htailipi qon otankaya iyohpay© qa hetanhan 
Saul, qais Paul Christian yewicasipi ihankeya tankapi qon he wanji ee. 

WoiwANGE Kin 

1 Christ taku onspewicakiye cin wicasta taku awacinpi qon kici token icitokeca he. 

2 Christ ihakam unpi Okodakiciye (Christianity) kin on tukten tokaheya wowahokonkiye 

econpi he. ^ 

3 Token on Christ wicota Jerusalem etanhan nakipapi he. 

4 Tuwe tokaheya Christ ihakam unpi kta okodakiciye kin on Ikcewicasta wahokonwicakiye 
qa token on hecon he. 

5 Saul otokaheya kin ekta Christian kin tokenken wicakuwa he. 

6 Tokenken ihdutokeca hinhda he. 

7 Saul kici tokaheya htani qon he tuwe he, qa tukten tokaheya sakim htanipi he. 


